Venere el xe el secondo pianeta del sistema sołare in ordine de distansa dal Sołe, donca parte del sistema sołare interno. El xe on pianeta terestre o roçoxo de dimension scuaxi conpagne a ła Tera; ma el ga na atmosfera densa], che no ła permete ła oservasion direta de ła superfiçe. El so nome el deriva da queło de ła omonema divinità romana; el so sinboło astronomico el consiste inte un serço co na croxe in baso, el rapresenta ła man de ła dea che ła tien un speço.